बोर्ड के 100 प्रतिभाशाली छात्रों को ढूंढकर देंगे कोचिंग
सरकारी स्कूलों में दसवीं-12वीं की बोर्ड परीक्षाओं में 80 फीसदी अंक पाने की क्षमता रखने वाले विद्यार्थियों की पहचान की जा रही है। ऐसे विद्यार्थियों को विशेष कोचिंग दी जाएगी। जनवरी के अंतिम सप्ताह में उन्हें पांच दिन की आवासीय कोचिंग देकर टॉप आने के नुस्खे बताए जाएंगे। विद्यार्थियों को कोचिंग देने विशेषज्ञों की मदद ली जाएगी। सभी सरकारी स्कूलों को 7 जनवरी तक ऐसे विद्यार्थियों की पहचान कर उनकी सूची भेजने को कहा गया है।
शिक्षा विभाग ने 4 जनवरी से दसवीं-12वीं के विद्यार्थियों के लिए स्कूलों में अलग व्यवस्था की है। इसके तहत विद्यार्थियों को प्रतिदिन 2 यूनिट का टेस्ट देना होगा। उनकी कक्षाएं नहीं लगाई जाएंगी। रोज दो घंटे का टेस्ट लिया जाएगा। इस फार्मूले के जरिये विद्यार्थियों को परीक्षा में अच्छे नंबरों से पास होने के काबिल बनाने की कोशिश होगी। बोर्ड परीक्षाएं 23 फरवरी से शुरू होने वाली है। उसके पहले यूनिट टेस्ट के माध्यम से होनहार बच्चों को ज्यादा अंक लाने के लिए मार्गदर्शन दिया जाएगा। फेल होने की संभावना वाले बच्चों को पास होने योग्य तैयार किया जाएगा। जिला शिक्षा अधिकारी आशुतोष चावरे ने बताया कि छमाही परीक्षा में इस बार दसवीं-12वीं के बच्चों से पूरे कोर्स से सवाल पूछे गए थे। छमाही के नतीजे 31 दिसंबर तक आने की संभावना है। इसके लिए स्कूलों को निर्देश दिए गए हैं। परिणाम के बाद यह साफ हो जाएगा कि कौन से बच्चे में ज्यादा अंक लाने की संभावना है। इसके आधार पर स्कूलों से सूची तैयार कराई जाएगी। सात जनवरी तक यह सूची मांगी जाएगी। फिर इसी आधार पर बच्चों को बोर्ड परीक्षा की तैयारियों के संबंध में विशेष क्लासेस लगाई जाएंगी।
पिछली बार बनी थी सूची
जिला शिक्षा विभाग के निर्देश पर पिछली बार भी सरकारी स्कूलों में ऐसे विद्यार्थियों की सूची बनाई जिनमें 80 या 60 फीसदी से ज्यादा अंक पाने की संभावना है। इसके अलाव फेल व सामान्य अंक से पास होने वाले विद्यार्थियों को भी अलग वर्ग में बांटने को कहा गया है। उसके बाद उनकी अलग से कक्षाएं लगाकर कोचिंग दी जाएगी। टेस्ट सीरीज बुकलेट से जुड़े सवालों को भी हल कराया जाएगा। अधिकारियों ने बताया कि टेस्ट सीरिज बुकलेट को यूनिट के आधार पर तैयार कराया गया है। हर यूनिट से संबंधित सवाल विशेषज्ञों से तैयार कराए गए हैं। इसके माध्यम यह कोशिश की जा रही है कि बोर्ड देने वाले बच्चे परीक्षा से पहले ही उससे संबंधित सवालों से रूबरू हो जाएं।
फाइल फोटो
दसवीं-12वीं के बच्चों के लिए जनवरी के आखिरी सप्ताह में आवासीय प्रशिक्षण आयोजित किया जा रहा है। इसमें जिले से करीब सौ बच्चे शामिल होंगे। जिन बच्चों पर 80 फीसदी व उनसे ज्यादा अंक लाने की संभावना शिक्षकों ने जताई होगी, वे ही प्रशिक्षण में शामिल होंगे। अधिकारियों ने बताया कि प्रशिक्षण कार्यक्रम पांच दिनों का होगा। इसमें बच्चों के रहने, खाने-पीने सबकी व्यवस्था होगी। पांच दिनों के प्रशिक्षण कार्यक्रम में बच्चों को बोर्ड परीक्षाओं से संबंधित टिप्स विषय विशेषज्ञ देंगे।
आवासीय प्रशिक्षण जनवरी के आखिरी में
बेहतर नतीजे आएंगे- जिला शिक्षा अधिकारी
जिला शिक्षा अधिकारी आशुतोष चावरे का कहना है कि पिछली बार दसवीं-12वीं के बच्चों के लिए स्कूलों में लागू किए गए फार्मूले से अच्छे नतीजे सामने आए। इस बार शुरुआत से ही बोर्ड परीक्षा को लेकर बच्चों की तैयारी कराई गई। उम्मीद है कि नतीजे और भी बेहतर आएंगे। 80 फीसदी या उससे ज्यादा पाने वाले बच्चों की संख्या बढ़ेगी।
व्यवस्था
hin_Deva hin_Deva hin_Deva hin_Deva hin_Deva hne_Deva hin_Deva bho_Deva hin_Deva hin_Deva npi_Deva